DECIZIA ETAPEI DE ÎNCADRARE

**Nr. 67 din data de 24.04.2018**

Ca urmare a solicitării de emitere a acordului de mediu adresate de **SC OMV PETROM SA – ASSET IX MOLDOVA SUD**, înregistrată la Agenţia pentru Protecţia Mediului Buzău cu nr. 1786/06.02.2018 şi a completărilor înregistrate cu nr: 3424/08.03.2018, 5027/05.04.2018, 5379/17.04.2018, 5635/23.04.2018,

în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

Agenţia pentru Protecţia Mediului Buzău decide, ca urmare a consultărilor desfăşurate în cadrul şedinţei CAT din data de 17.04.2018 că proiectul „**Lucrari de abandonare aferente sondei 405 MP Bărbunceşti**” propus a fi amplasat în extravilan com Tisău, jud. Buzău,

**nu se supune evaluării impactului asupra mediului şi nu se supune evaluării adecvate,**

**cu obligativitatea în timpul realizării proiectului:**

* **Să se preleveze probe din pereții zonelor excavate la finalizarea lucrărilor sau în cazul identificării unor noi zone potențial contaminate. Raportul de încercare cu rezultatele analizelor probelor de sol prelevate din pereții zonelor excavate însoțit de planul de prelevare, va fi transmis la A.P.M. Buzău în termen de 5 zile de la data efectuării acestora, indiferent dacă au fost sau nu înregistrate depășiri.**

**cu obligativitatea la finalizarea investiției:**

* **să solicitaţi efectuarea unui control de specialitate pentru verificarea respectării prevederilor deciziei etapei de încadrare (art. 49, alin. 3 şi 4, Ordinul nr. 135/2010);**
* **să solicitaţi şi să obţineţi revizuirea Autorizaţiei de Mediu, potrivit prevederilor legale în vigoare.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile H.G. nr. 445/2009, Anexa nr. 2, pct. 13, lit. (a);

**1. Caracteristicile proiectului:**

**a) mărimea proiectului:**

Amplasamentul sondei 405 MP Bărbunceşti se află în extravilan sat Bărbuncești, comunaTisău și a fost inclusă ca sondă nefuncțională în Autorizaţia de Mediu nr. 264/11.12.2014 pentru punctul de lucru Stația de Uscare Gaze Bărbuncești. Sonda a fost săpată în anul 1983 și a fost abandonată în adâncime în perioada 27.12.2016-04.01.2017 în baza Acordului ANRM nr. 16 - AB/21.03.2016.

Pentru forarea sondei 405 MP terenul a fost închiriat de la proprietari particulari conform Contractului nr. 39/26.07.2016, folosința inițială a terenului fiind pădure.

Suprafața totală a amplasamentului pe care se vor desfășura lucrările este de 3243 m2 și reprezintă **careu sondă**. Drumul care a asigurat accesul la sondă nu se va desființa, fiind utilizat pt. accesul la alte sonde

Proiectul are ca obiect realizarea lucrărilor de demolare/desfiintare, remediere/reabilitare a amplasamentului și aducerea terenului la starea de folosință apt pt. împădurire, în vederea redării acestuia către proprietar.

Proiectul prevede **aducerea terenului la starea de utilizare iniţială potrivit categoriei iniţiale de folosinţă, respectiv teren forestier** – **categorie de folosinţă sensibilă**.

In vederea evaluarii calitatii solului din amplasamentul sondei 405 MP Bărbunceştiau fost efectuate investigaţii constând în execuţia de foraje şi prelevarea de probe de sol. Probele prelevate au fost analizate în vederea determinării concentraţiei de Total Hidrocarburi din Petrol (THP).

Pentru determinarea arealului poluat au fost realizate 5 foraje amplasate astfel: un foraj central în vecinătatea coloanei de sonda și alte 4 foraje în principalele puncte din careul sondei, acolo unde de obicei, în perioada de funcționare exista potențial de poluare (raportat la activitățile desfășurate). Criteriile pentru amplasarea forajelor au avut în vedere natura amplasamentului, inclinarea amplasamentului, prezența zonelor identificate vizual a fi poluate, posibilitatea existentei unor foste facilitati aferente sondei (haba decantoare, batal, etc).

Lucrările de investigare au avut ca scop stabilirea gradului de contaminare a solului pe amplasamentul sondei 405 MP Bărbunceşti si a propunerii metodei de remediere a terenului aferent. Conform Raportului de Incercare nr . 21266 din 31.10.2017, în 20.10.2017 au fost prelevate 20 probe din 5 puncte; valorile THP determinate au demonstrat:

* În cazul forajelor **P1, P2 si P4** – la adâncimea 0,05 m s-a constatat că valoarea concentrației indicatorului THP se situează peste pragul de intervenție, pentru terenuri cu folosință **sensibilă.** La adâncimile 0,30 m, 0,60 m si 0,90 m s-a constatat o scădere a valorii concentrațiilor indicatorului THP, acesta situându-se sub pragul de alertă.
* În cazul forajului **P3** – la adâncimile 0,05 m, 0,30 m și 0,60 m s-a constatat că valoarea concentrațiilor indicatorului THP se situează peste pragul de intervenție, pentru terenuri cu folosință **sensibilă.** La adâncimea 0,90 m se constată o scădere a valorii concentrației acestui indicator, rezultatul situându-se sub pragul de alertă.
* În cazul forajului **P5** – la adâncimea 0,05 m s-a constatat că valoarea concentrației indicatorului THP se situează peste pragul de intervenție, pentru terenuri cu folosință **sensibilă.** La adâncimea 0,30 m se constată o scădere a valorii concentrației indicatorului THP, acesta situându-se peste pragul de alertă, dar sub pragul de intervenție. La adâncimile 0,60 m și 0,90 m s-a constatat o scădere a valorii concentrațiilor indicatorului THP, acesta situându-se sub pragul de alertă.
* Pentru remedierea și reabilitarea amplasamentului sondei, în baza valorilor indicatorului THP identificate, **proiectantul propune** excavarea solului contaminat în amestec cu pietriș, din punctele:
* **P1, P2, P4 si P5**: 340.00 mp - adâncime de excavare 0.20 m - se suprapune partial cu zona pietruita (S= 72 mp; h=0,20 m); rezulta un volum de sol contaminat de Vs= 340.00[mp] x 0.20 m - 72.00 mp x 0.20 m = 54 mc.
* **P3**: 36.00 mp – adâncime de excavare 0.70 m; rezultă un volum de sol contaminat de Vs= 36.00 mp x 0.70 m = 26 mc.

**Total volum de sol contaminat în amestec cu pietriș: 80 mc.**

În timpul realizarii investigatiilor de teren şi în timpul realizarii forajelor de prelevare, pe amplasamentul sondei nu a fost identificat stratul acvifer, ceea ce indica faptul ca în urma efectuării lucrărilor de excavare a solului contaminat, acesta nu va fi afectat.

Distanta până la cel mai apropiat curs de apă – râul Buzău este de 6,23 km.

Lucrările care vor fi efectuate nu prezintă risc pentru aşezările umane.

In zonă nu există obiective de interes public. Distanţa până la cea mai apropiată aşezare umanăsat Bărbuncești este de 0,78 km.

**Proiectul propune :**

1. Organizarea de şantier: împrejmuirea amplasamentului cu bandă de semnalizare, montare panou de organizare de şantier, îndepărtare vegetație (strar ierbos), mobilizare echipamente/utilaje pe amplasament;
2. Deconectarea utilităților;

- debranșarea de la rețelele de alimentare cu energie electrică;

- dezafectarea cablurile electrice de pe amplasament;

1. Debranșare și dezafectare a conductelor și instalațiilor tehnologice:
   * Se vor asigura și goli conductele identificate;
   * Pe traseul conductelor se vor executa săpături manuale pentru decopertarea lor;
   * Se vor tăia în condiţii specifice conductele identificate pe amplasamentul sondei, se vor blinda la limita amplasamentului și se vor transporta de pe amplasament;
2. Lucrări de demolare:
   * Dezafectare beci sondă;
   * Demolarea structurilor din beton: dale și stâlpi LEA;
   * Dezafectare suprafețe pietruite;
3. Lucrări de remediere/reabilitare teren:
   * Excavare sol contaminat;

|  |  |  |  |  |  |
| --- | --- | --- | --- | --- | --- |
| Nr.  crt. | Puncte de excavare sol | Suprafaţa  m2 | Adâncime  m | Volum excavat m3 | Tip deşeu |
| 1 | P1, P2, P4 si P5 | 268 | 0,2 | 54 | Sol contaminat |
| 2 | P3 | 36 | 0,7 | 26 |
| 3 | P1, P2, P4 si P5 | 72 | 0,2 | 14 | pietris |

* + Încărcarea și transportul solului contaminat la stații de bioremediere;
* Umplerea excavației și aducerea terenului amplasamentului până la cotele terenurilor învecinate. Umplerea se va realiza cu sol provenit din gropi de împrumut.Solul curat utilizat pentru umplutură trebuie să aibă categoria similară cu cea a solului învecinat amplasamentului.
* Dezafectarea suprafetei pietruite din cadrul amplasamentului se va realiza prin scarificarea și îndepărtarea stratului format din amestecul de piatră și pământ.
* Deșeurile rezultate vor fi transportate in vederea tratarii/valorificarii/eliminarii prin societati specializate autorizate.
* Nivelarea suprafețelor afectate de lucrari.

1. Lucrări pentru aducerea terenului la starea inițială: terenul va fi adus la starea apt pentru împădurire, reintrodus în circuitul silvicși predat fostului proprietar.

Executantul lucrărilor este obligat să completeze pentru fiecare operațiune executată în **Registrul Activităților**. Operațiunile cuprinse în Registrul Activităților se vor aviza de beneficiar și de dirigintele de șantier.

In urma lucrarilor de desfiinţare vor rezulta următoarele tipuri de deşeuri:

|  |  |  |  |  |
| --- | --- | --- | --- | --- |
| Nr. crt | Denumire Deseu | Cod | Cant  m3 | Mod de gestionare |
| 1 | Sol contaminat cu hidrocarburi petroliere | 17 05 03\* | 80 | Se va transporta la statia de bioremediere |
| 2 | Deseuri din constructii si demolari (betoane) | 17 01 01 | 10 | Se vor preda la societăți autorizate de colectare/ tratare/ valorificare/ eliminare. |
| 3 | Deseuri din constructii si demolari: amestecuri sau fractii separate de beton, caramizi etc. cu continut de substante periculoase (betoane infestate cu titei) | 17 01 06\* | 1 |
| 4 | Resturi de balast, altele decat cele specificate la 17 05 07 (Balastul) | 17 05 08 | 26 |
| 5 | Deseuri din constructii si demolari: resturi de balast cu continut de substante periculoase (balast contaminat) | 17 05 07\* | 2 |
| 6 | Deșeuri metalice | 17 04 07 | 0,38 t |
| 7 | Deseuri municipale | 20 03 01 | 0,1 | Se vor preda la societăţi autorizate pt depozitare |

**b) Cumularea cu alte proiecte**: Proiectul se realizează în extravilanul comunei Tisăuşi sonda a fost arondata la Stația de Uscare Gaze Bărbuncești.

**c) Utilizarea resurselor naturale**: nu este cazul;

**d) Managementul deșeurilor**:

* Deşeurile de sol poluat vor fi transportate la o statie de bioremediere a solului (Oprişeneşti);

Deşeurile generate pe perioada de execuţie a proiectului vor fi gestionate cu respectarea prevederilor Legii nr. 211/2011 privind regimul deşeurilor.

**e) Emisiile poluante, inclusiv zgomotul şi alte surse de disconfort:**

*Sursele principale de poluare a apei în perioada de execuţie a lucrărilor*: nu sunt.

*Surse de poluare a apei şi emisii de poluanţi în perioada de exploatare:* nusunt.

*Sursele principale de poluare a aerului în perioada de execuţie a lucrărilor* sunt: activitatea utilajelor de transport şi activitatea din organizarea de şantier.

Datorită perioadei limitate de executare a lucrărilor de construcţie se apreciază că poluarea aerului în cadrul activităţilor de constructie este redusă şi locală.

*Surse de poluare a aerului şi emisii de poluanţi în perioada de exploatare*: nu sunt.

*Surse de zgomot şi vibraţii în perioada de execuţie: n*u exista surse majore de zgomot şi vibraţii în perioada de execuţie a investiţiei.

*Surse de zgomot şi vibraţii în perioada de exploatare:* nu sunt.

Principalele surse de zgomot şi vibraţii în timpul lucărilor de realizare a proiectului sunt reprezentate de utilajele folosite la excavări şi vehiculele care trasporta deşeurile de sol excavat.

*Sursele principale de poluare a solului şi subsolului în perioada de execuţie a lucrărilor* sunt: tehnologiile de execuţie propriu zise, utilajele terasiere şi de transport, activitatea umană din organizarea de şantier.

*Surse de poluare a solului şi subsolului şi emisii de poluanţi în perioada de exploatare nu* sunt.

**f) Riscul de accident, ţinându-se seama în special de substanţele şi tehnologiile utilizate**: Riscul de realizare a proiectului este minim prin respectarea măsurilor din proiect si a celor de protecţia muncii.

**2. Localizarea proiectelor**

**2.1. utilizarea existentă a terenului**: proiectul este amplasat în extravilanul comunei Tisău. Terenuleste închiriat şi va fi predat proprietarilor la categoria iniţială de folosinţă, teren cu folosinţa sensibilă, teren forestier, apt pt. împădurire, pe baza unui proces verbal de predare.

**2.2. relativa abundenţă a resurselor naturale din zonă, calitatea şi capacitatea regenerativă a acestora**: nu este cazul.

**2.3. capacitatea de absorbţie a mediului, cu atenţie deosebită pentru:**

a) zonele umede : Proiectul nu este amplasat în zone umede;

1. zonele costiere : Nu există zone costiere pe amplasamentul propus;

c) zonele montane şi cele împădurite: Amplasamentul lucrărilor se află în zone montane împădurite ;

d) parcurile şi rezervaţiile naturale: Lucrările nu se vor desfăşura în parcuri şi rezervaţii naturale;

e) ariile clasificate sau zonele protejate prin legislaţia în vigoare, cum sunt: zone de protecţie faunei piscicole, bazine piscicole naturale şi bazine piscicole amenajate: Nu este cazul;

f) zonele de protecţie specială, mai ales cele desemnate prin Ordonanţa de urgenţă a Guvernului nr. [57/2007](file:///C:\\Users\\sanda.postolache.NEPA\\AppData\\Local\\Microsoft\\Windows\\Temporary%20Internet%20Files\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///C:\\Users\\sanda.postolache.NEPA\\AppData\\Local\\Microsoft\\Windows\\Temporary%20Internet%20Files\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///C:\\Users\\sanda.postolache.NEPA\\AppData\\Local\\Microsoft\\Windows\\Temporary%20Internet%20Files\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şicompletările ulterioare, şi Hotărârea Guvernului nr. [930/2005](file:///C:\\Users\\sanda.postolache.NEPA\\AppData\\Local\\Microsoft\\Windows\\Temporary%20Internet%20Files\\1_NOUTATI%20Procedura%20EIA(Dalia)_SEPT_2009\\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: Proiectul nu se află amplasat în zone de protecţie specială;

g) ariile în care standardele de calitate a mediului stabilite de legislaţie au fost deja depăşite: depăşirea pragului de alerta si a pragului de interventie pentru soluri sensibile conform buletinelor de analiză incluse în proiect;

h) ariile dens populate: proiectul se află situat în extravilanul comunei Tisău, jud. Buzău.

i) peisajele cu semnificaţie istorică, culturală şi arheologică: Lucrările propuse nu se desfăşoară în zone cu peisaje cu semnificaţie istorică, culturală şi arheologică;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: potenţial impact asupra nesemnificativ şi de scurtă durată, pe perioada realizării proiectului dacă se respectă măsurile prevăzute în proiect.

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local, pe perioada execuţiei proiectului.

d) probabilitatea impactului: impact cu probabilitate redusă atât pe parcursul realizării investiţiei, cât şi după darea în exploatare a acesteia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată şi frecvenţă reduse datorită naturii proiectului şi măsurilor prevăzute de acesta; în perioada de execuţie a proiectului, impactul asupra factorilor de mediu va fi temporar;

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

Având în vedere că amplasamentul proiectului nu se află situat în interiorul sau în vecinătatea unor arii naturale protejate, nu se supune prevederilor O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare şi ale Ordinului M.M.P. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitarar. Proiectul este amplasat la distanţa de 6000 m faţă de siturile comunitare ROSCI0103 şi ROSPA0160 Lunca Buzăului.

Proiectul propus nu necesită parcurgerea celorlalte etape ale procedurii de evaluare adecvată.

**Condiţiile de realizare a proiectului**

1. Lucrările se vor realiza de către un antreprenor autorizat, în conformitate cu proiectul tehnic.
2. Lucrările se vor desfăşura cu respectarea condiţiilor impuse prin actele de reglementare emise de autorităţi.
3. Beneficiarul răspunde de realizarea corectă a lucrărilor propuse, prezentate în Memoriul Tehnic.
4. Supervizorul lucrării are obligaţia ca în timpul lucrărilor de excavare să urmărească, să observe şi să recunoască dacă poluarea se extinde în afara suprafeţelor stabilite şi să informeze beneficiarul și proiectantul pentru efectuarea unor buletine de analiză suplimentare din pereţii excavaţiei;
5. Titularul va ţine evidenţa gestiunii deşeurilor pentru proiectul de demolare/dezafectare şi pentru proiectul de remediere teren, conform prevederilor Legii nr. 211/2011;
6. Titularul va notifica APM Buzău finalizarea lucrărilor propuse prin proiect în termen de 30 zile de la data încheierii acestora. Notificarea va fi însoţită de evidenţa gestiunii deşeurilor generate în cadrul proiectului, de un raport detaliat al lucrărilor executate care să includă pentru baza și pereții fiecărei zone de excavare observaţii privind existenţa sau nu a unei poluări vizibile a solului, precum şi informaţii privind prelevarea probelor de sol, suprafeţele, adâncimile şi cantităţile de sol excavate.
7. După finalizarea excavarii solului contaminat se vor preleva probe de sol din peretii și de la baza zonelor excavate. Rezultatele analizei probelor se vor raporta la valoarea de referință prevazutăîn Ordinul nr. 756/1997 pentru categoria de folosință sensibilă. Raportul de încercare cu rezultatele analizelor probelor de sol prelevate din pereții zonelor excavate însoțit de planul de prelevare va fi transmis la APM Buzău, indiferent dacă au fost sau nu înregistrate depășiri, în termen de 5 zile de la data efectuării acestuia. În cazul în care, indicatorul THP înregistrează depășiri ale pragului de intervenție pentru folosință sensibilă, proiectantul împreună cu beneficiarul vor notifica la APM Buzău modificarea condițiilor care au stat la baza elaborării proiectului de remediere în vederea revizuirii actului de reglementare.
8. Titularul proiectului răspunde că prin lucrările propuse de decontaminare a amplasamentului se va elimina oricare risc semnificativ de impact asupra mediului geologic si a ecosistemelor terestre şi va aduce terenul la categoria de folosință inițială (apt pt. împădurire).

Titularul proiectului răspunde de repararea oricărui prejudiciu pe care proprietarul terenului l-ar putea suferi în cazul în care terenul nu poate fi utilizat conform categoriei de folosinţă inițială la care a fost adus, de teren cu folosinţă de pădure.

Titularul proiectului va respecta prevederile din Legea nr. 46/2008 Codul Silvic şi Ordinul MMAP nr. 694/2016 pentru aprobarea Metodologiei privind scoaterea definitivă, ocuparea temporară şi schimbul de terenuri şi de calcul al obligaţiilor băneşti.

1. Titularul proiectului este obligat să respecte prevederile Ordinului MMAP nr. 694/2016 care, printre altele, prevede:

Secţiunea D, art. 14, alin 1: „Cheltuielile de reinstalare a vegetaţiei forestiere şi de întreţinere a acesteia până la realizarea stării de masiv se stabilesc în baza devizului întocmit de ocolul silvic care asigură serviciile silvice sau administrarea terenului forestier care face obiectul ocupării temporare”.

Secţiunea D, art. 14, alin 1: „Pentru terenurile ocupate temporar situate în fondul forestier proprietate privată, devizul cu cheltuielile de reinstalare a vegetaţiei forestiere şi de întreţinere a acesteia până la realizarea stării de masiv trebuie să fie însuşit de către proprietar şi de ocolul silvic care asigură serviciile silvice sau administrarea terenului”.

Lucrările care se vor efectua pentru redarea terenului în circuitul forestier vor fi aprobate de către Garda Forestieră Focşani şi Ocolul Silvic care asigură serviciile silvice sau administrarea terenului forestier.

Devizul cu cheltuielile de reinstalare a vegetaţiei forestiere şi de întreţinere a acesteia până la realizarea stării de masiv va fi întocmit de ocolul silvic care asigură serviciile silvice sau administrarea terenului şi va fi semnat de către proprietarul terenului şi titularul proiectului.

Realizarea lucrărilor pentru redarea terenului în circuitul silvic va fi confirmată de către Garda Forestieră Focşani, Ocolul Silvic şi proprietar.

1. Se vor impune măsuri de diminuare a impactului asupra mediului pentru faza de realizare a investiţiei :
   * intervenţiile pentru întreţinerea sau repararea utilajelor sau a mijloacelor de transport se va realiza doar în unităţi specializate;
   * se vor lua măsurile necesare pentru evitarea pierderilor de materiale în timpul transportului;
   * se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrifianti, zgomot, vibratii, etc.;
   * deşeurile rezultate în urma lucrărilor se vor colecta în spaţii special amenajate şi apoi vor fi evacuate la depozite de deşeuri specifice categoriei de deşeuri respective în baza unor contracte, cu precizarea că deşeurile reciclabile vor fi predate la unităţi specializate în vederea valorificării;
2. În timpul execuţiei lucrărilor se vor respecta prevederile SR 10009/2017 Acustică. Limite admisibile ale nivelului de zgomot din mediul ambiant coroborat cu prevederile Ordinului nr. 119/2014 pentru aprobarea Normelor de igienă si sanatate publica privind mediul de viata al populatiei.
3. Locul unde va fi realizată organizarea de şantier trebuie să fie astfel stabilit încât să nu aducă prejudicii mediului natural (prin afectarea vegetaţiei, structurii solului, emisii atmosferice, producerea de accidente cauzate de traficul rutier din şantier, de manevrarea materialelor, producerea zgomotului, etc.).
4. La finalizarea lucrărilor vor fi realizate măsurile şi lucrările pentru refacerea zonelor deteriorate şi redarea funcţionalităţii iniţiale a suprafeţelor afectate sau ocupate temporar.
5. Conform art. 69 litera l), din Legea mediului nr. 265/2006, titularul are obligaţia să sesizeze autorităţile pentru protecţia mediului despre accidente sau activităţi care afectează ecosistemele existente în zonă.
6. În conformitate cu prevederile OUG nr. 68/2007 privind răspunderea de mediu, aprobată prin Legea nr. 19/2008, titularul trebuie să adopte toate măsurile necesare pentru preîntâmpinarea pericolelor de apariţie a unei ameninţări iminente şi a unui prejudiciu asupra mediului şi să suporte costurile acţiunilor preventive şi reparatorii.
7. Pe toată durata execuţiei lucrărilor și funcționării se vor respecta prevederile următoarelor acte normative:
   * Legea nr. 265/2006 pentru aprobarea O.U.G. nr. 195/2005 privind protecţia mediului, cu modificările şi completările ulterioare;
   * Legea nr. 211/2011 privind regimul deşeurilor;
   * H.G. nr. 1061/2008 privind transportul deşeurilor periculoase şi nepericuloase pe teritoriul României;
   * Ordinul MMAP nr. 694/2016 pentru aprobarea Metodologiei privind scoaterea definitivă, ocuparea temporară şi schimbul de terenuri şi de calcul al obligaţiilor băneşti.

**Prezenta decizie nu exclude obligația solicitării și obtinerii si a altor autorizatii sau avize, prevazute de legislatia in vigoare.**

**Proiectul propus nu necesită parcurgerea celorlalte etape ale procedurii de evaluare adecvată**.

Prezentul act de reglementare îşi păstrează valabilitatea pe toată perioada punerii în aplicare a proiectului ( în conformitate cu prevederile art. 16 alin. 1 din Ordonanţa de urgenţă a Guvernului nr.

195/2005 privind protecţia mediului, aprobată prin Legea nr. 265/2006, cu modificările şi completările ulterioare).

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**Nerespectarea prevederilor prezentei Decizii a etapei de incadrare se sancţionează conform prevederilor legale în vigoare.**

**Director Executiv,**

ing. Vasile OȘEAN

Şef Serviciu Avize, Acorduri, Autorizaţii, Întocmit,

biolog Mirela MARIN ing. Rodica Tatiana DUMITRU